बाहरी स्थानों के लिए फ्लाई रेपेल्लेंट बनायें फ्लाई रेपेल्लेंट स्प्रे बनायें फ्लाई रेपेल्लेंट ऑयल रब बनायें
इस बाहरी मक्खियों के विकर्षक को आप अपने आँगन की मेज़ पर दिन भर और शाम को मक्खियों को दूर करने के लिए रख सकते हैं। यह गंध तेल और एक वाहक तेल का सरल मिश्रण है। वाहक तेल गंध तेल की महक को हवा में फैलाता है जिससे मक्खियाँ दूर रहती हैं। इसे बनाने के लिए आपको नीचे दी गयी चीजों की आवश्यकता होगी:  एक छोटा ढक्कन वाला टिन। एक छोटा कॉफ़ी कैन, मिंट टिन या कॉफ़ ड्रॉप टिन अच्छा काम करेगा। साफ कपड़े का एक टुकड़ा या एक डिश स्पंज 2 बड़े चम्मच वनस्पति तेल 2 बड़े चम्मच विच हेज़ल (या वोडका) (witch hazel or vodka) गंध तेलों की 100 बूँदें अनेक गंध तेलों में मक्खियों को दूर रखने के गुण होते हैं। वे मच्छरों और अन्य कीटों पर भी अच्छा काम करते हैं। आप उनको हेल्थ फूड स्टोर से लें या बड़ी मात्रा में ऑनलाइन आर्डर कर सकते हैं। आप चाहें तो एक तेल की 100 बूँदें इस्तेमाल करें नहीं तो नीचे दिए गये तेलों में से कोई भी साथ में मिलाएं:   लैवेंडर ऑयल (Lavender oil) - लैवेंडर खास तौर से मक्खियों के विरुद्ध प्रभावशाली है। उसका अन्य घरेलू  कामों के लिए भी उपयोग करते हैं।   सिट्रोनेला ऑयल (Citronella oil) - इसे मक्खियों और कीटों को दूर रखने के लिए बनाई जाने वाली मोमबत्तियों में डालते हैं।  युकलिप्टस ऑयल (Eucalyptus oil) - यह एक और बढ़िया गंध तेल है जिसे आप घर के हर प्रकार के काम के लिए उपयोग कर सकते हैं।  पेप्परमिंट ऑयल (Peppermint oil) - यह मच्छरों के विरुद्ध ज्यादा प्रभावशाली है, पर मक्खियों के विरोध में भी काम करता है। सब संघटकों को एक कटोरे में उँडेलें और चलायें जबतक सब मिल जाएँ। गंध तेलों को पतला करने से वे तुरंत लुप्त नहीं होंगे और उन्हें हवा में फैलने में मदद मिलेगी।  सब गंध तेलों को इस्तेमाल करने से पहले पतला करना चाहिए; खास तौर से अगर आप उनको अपनी त्वचा पर सीधे लगाना चाहते हैं। मिश्रण में 1/2 छोटा चम्मच ज्यादा वोडका डालकर आप उसे दूसरी बार इस्तेमाल करने के लिए संरक्षित रख सकते हैं। कपड़े को टिन में रखें और मिश्रण को अंदर उँडेलें ताकि वह कपड़े को तर बतर कर दे। कपड़े को टिन में रहने दें और ढक्कन बंद कर दें। उसे इस प्रकार 24 घंटे छोड़ें। आपको जब भी टिन का उपयोग करना हो उसे ढक्कन हटाकर मनोरंजन की मेज़ पर रखें। मक्खियों को मनोरंजन के स्थल के से दूर रखने के लिए आप जितने टिन्स लगाना चाहते हैं उतने बनायें। हवा में खुला रखने के बाद उसकी शक्ति कम हो जाती है। उसमें और तेल डालने की आवश्यकता होती है। उसके अंदर और गंध तेल छिडकें या दूसरा मिश्रण बनायें। यह मक्खियों का विकर्षक स्प्रे सदियों पुराना है। ये कीटों को दूर रखने के लिए बहुत अच्छा है। आप जब उसे अपने शरीर पर स्प्रे करेंगे तो बहुत तेज़ खुशबू आयेगी पर जैसे जैसे मिश्रण सूखेगा महक कम हो जायेगी। आपको इसके लिए इन चीजों की आवश्यकता होगी:  1/2 प्याला विच हेज़ल 1/2 प्याला ऐप्पल साइडर विनेगर (apple cider vinegar) गंध तेलों की 30-50 बूँदें। आप सिट्रोनेला (citronella), लौंग (clove), लेमनग्रास (lemongrass), रोसमेरी (rosemary), टी ट्री (tea tree), काजेपुट (cajeput), युकलिप्टस (eucalyptus), देवदार (cedar), कैटनिप (catnip), लैवेंडर (lavender), या मिंट (mint) के समुच्चय में से चुन सकते हैं। आपके पास कोई पुरानी बोतल हो तो उसे साबुन और पानी से साफ करके इस्तेमाल करें नहीं तो दवाई की दुकान से एक नयी बोतल खरीदें और इस काम के लिए अलग रखें। बोतल को हिलाएं, फिर अपने शरीर के खुले हुए अंगों जैसे हाथों, बाँहों, पैरों पर स्प्रे करें। उसे पूरी तरह सूख जाने दें और जब जरूरत हो तो दोबारा लगायें। विकर्षक को अपनी आँखों और मुँह पर न लगने दें।  आप इस मिश्रण का करीब करीब सब कपड़ों पर उपयोग कर सकते हैं। पहले उसे एक छोटे हिस्से में लगाकर यह पक्का करें कि उससे कपड़े का रंग नहीं बिगड़ेगा। उसे बच्चों और पालतू पशुओं पर स्प्रे करने से पहले यह पक्का पता कर लंग कि उसमें पड़ा हुआ तेल सुरक्षित है। उदहारण के लिए टी ट्री ऑयल बिल्लियों के लिए विषैला होता है। याद रखें, गंध तेल को बिना पतला करे अपनी त्वचा पर कभी न लगायें। पहले उसे एक वाहक लिक्विड में मिलाकर जरुर से पतला करें। ये तीन तेल मक्खियों के विरुद्ध सबसे प्रभावशाली हैं। इन शक्तिशाली तेलों से एक ऑयल रब बनाने के लिए इन्हें एक वाहक तेल के साथ मिलाकर पतला करना जरुरी है। एक वाहक तेल, जैसे ऑलिव ऑयल के हर 30 ml (1 fl.oz) के लिए अपने चुने हुए गंध तेल की 12 बूँदें डालकर एक 2% घोल बनायें। मक्खियों को दूर रखने के लिए उसे अपनी कलाई, गर्दन और अन्य पल्स पॉइंट्स पर लगायें।  अतिरिक्त तेल को आप एक छोटी शीशी में रखें ताकि आवश्यकता अनुसार आप उसे दोबारा इस्तेमाल कर सकते हैं। त्वचा पर गंध तेल (लैवेंडर या टी ट्री ऑयल को भी) को बिना पतला करे लगाने से सेंसिटाइज़ेशन (sensitization) हो सकता है अर्थात आप उस तेल के प्रति संवेदनशील हो जायेंगे और उस तेल के संपर्क से आपकी त्वचा में जलन होगी। मिंट एक और अच्छा मक्खियों का नेचुरल विकर्षक है। पेप्परमिंट, स्पीयरमिंट (spearmint) और कैटनिप इस काम के लिए बहुत अच्छे हैं। उन्हें लगाने से मक्खियाँ आपसे दूर रहेंगी और आपके पास से बढ़िया खुशबू भी आयेगी। एक वाहक तेल, जैसे ऑलिव ऑयल के हर 30 ml (1 fl.oz) के लिए पेप्परमिंट गंध तेल की 12 बूँदें डालकर एक 2% घोल बनायें। उसे अपनी त्वचा पर सीधे मलें। बेसिल एक तेज़ महक वाली हर्ब है। मक्खियों को उसकी महक अच्छी नहीं लगती है। बेसिल खास तौर से पतंगों के विरुद्ध अच्छा काम करती है। एक वाहक तेल, जैसे ऑलिव ऑयल के हर 30 ml (1 fl. oz) के लिए बेसिल गंध तेल की 12 बूँदें डालकर एक 2% घोल बनायें । उसे अपनी त्वचा पर सीधे मलें।
सामान एकत्र करें: एक गंध तेल का मिश्रण बनायें: गंध तेलों को वनस्पति तेल और विच हेज़ल (या वोडका) के साथ मिलाएं: कपड़े या स्पंज को मिश्रण से तर बतर करें: विकर्षक को इस्तेमाल करने के लिए ढक्कन खोलें: एक दो बार उपयोग करने के बाद फिर से तेल भरें: सामान एकत्र करें: संघटकों को एक खाली स्प्रे करने की बोतल में उँडेलें: मिश्रण को अपनी त्वचा पर स्प्रे करें: टी ट्री, लैवेंडर या युकलिप्टस ऑयल इस्तेमाल करके देखें: मिंट ऑयल इस्तेमाल करके देखें: बेसिल ऑयल  इस्तेमाल करें:
https://www.wikihow.com/Make-Natural-Outdoor-Fly-Repellent-with-Essential-Oils https://www.wikihow.com/Make-Natural-Outdoor-Fly-Repellent-with-Essential-Oils https://www.wikihow.com/Make-Natural-Outdoor-Fly-Repellent-with-Essential-Oils
Making Fly Repellent for Outdoor Areas Making Fly Repellent Spray Making a Fly Repellent Oil Rub